钦定古今图书集成/理学汇编/学行典/第203卷 > 杨凤
## 钦定古今图书集成/理学汇编/学行典/第203卷 > 杨凤

按《肥乡县志》：“杨凤，号乐泉，学务本源，为邑博士弟子。
父卒，兄继殁，母乡居数十里外，念凤欲朝夕膝下，凤
遂舍业，备色养无倦色。后母卒，凤哀毁骨立，既葬，庐
墓侧，负土成丘。时巨盗刘六，拥众数万，所过杀掠无
遗，乡人牵之去，凤泣曰：‘吾忍以为死而弃吾母乎’？终
不去。贼至，知其故，相约毋犯。乡人有避难于庐者，俱”
得全活。时有枯树复荣，冬月结瓜之祥，邑人称之为
“孝感先生。”